
SZEMELVÉNYEK A , MA" ELSŐ ANTOLÓGIÁJÁBÓL 


SZEMREVEVÉS 


Sivalkodjunk össze, lány, 

félszememet, a paraszt szememet, képedre 
tűztem, 

(van zöld szemem, van sárga szemem] 

a zöldet!!! a zöldet!! a zöldet! — 

az ostobát, a savóst, a sívót, a sóvárt, 

a kancsalnak lenni is bambát, 

a melyik oly istenverten áll, 

mint sziklacsonkok közé pökött tengerszem, 

s a melyik belsejéből úgy búg kifelé, 

mint nyanya meséjében 

áporodott hajon a „zöldkő“ — 

[a sárga szem, mint éhet kaffogó pilleláng 

hányja magát redőnye alatt.] 


Sivalkodj fel 

anyásan: 

a zöld 

aligforrö gőzben 
aprófigurás tórzsrészeid 
derekadon alul és feliil 
most 

fiatal márinénisek 
terjedelmiikben 

és gyótródésekre 
örömösek — 

labadnak szárai 

úgy nekiszälasodnak öled felé, 
hogy hosszú odáig, 
hogy mennyköves közel, 
mint 


egy 
élőláb elkoptatás útja — 


sivalkodj fel 
a bőrödet kiverő 
magad levegőjében, 


Sivalkodjunk össze lány, 

téged a szemem templomoz, 

téged a paraszt szemem rónáz 
mennyez 
kocsmáz 
torkiglaktat 
elél. 


Kürtbe falaz a zöld, mert csak a 
majdani galuskatestű kis fenevadtól 
szivleled el az arconpirító rajtadcsuszkát. 


Várom, hogy sárga szemem kirebbenjen 

győztesen: most már 

cifra sarkok és szögek pattannak szájadból 
i s aguadból 

számba s agyam felé, 

karoddal, láboddal, lefogott arányaiddal olyan 

gumiból vagy, 
mely gazdai bakugrásokhoz igazodó, 
jó médiumos ötvösműnek teszi magát. 


Nem vakulunk 
a levegő nyilásától ! 


Zöld meg sárga maszatja? — 


micsoda befeléfordulás, szélesség felé fordulás 
narkotizâlt ? 
ne csukolj fel! 


nem vagy. 
Gyorgy Mátyás 


MĂJUSI TÁNC 


Fehér ingujjban és táncra csiklandó örömmel 
szálfás legények feszülnek a dombon 

s a lányok a völgyből, 

a bodros és tarka lányok 

perdülnek, begyeskednek, riszálódnak 

föl a dombra. 


Forró szelek kaparják az eget. 
Május. Uszályos, pipacsszemü földek. 
Erő! Fény! 

S a fényben 

rúgós csikói tánc a pipacsok fölött. 


Körbe-körbe . . . 
B föld zuhog. 
Körbe-körbe . . . 


A fejek piros és tarka kapuiból 
nevető tűzmadarak röpülnek ki a napra. 
Zöld kamasz szemek legelnek a vilódzó hus- 


tömbökön. 
Körbe-körbe . . . 
Vad kigyózással nyújtóznak a karok. 
A homlokok szinesen kivirágoztak 
s kemény, eleven ikrák 
és pézsmás, meleg illatok 
szabadulnak el a sokrétü szoknyák alol. 


A föld zuhog. 

Vörös- fehér testek ringatóznak a szemsu- 
gárban 

s a föld zuhog. 


Köny. Ugrás. Kurjantás. 
Aztán semmi: csak a mindent betöltő vágya- 
kozás. 

Részeg, kiugró szemmel még árulkodik az ég, 

de a völgyből már hatalmasan dangadnak elő 
a bokrok 

s a dombról 

éhesen és meggyuladtan, 

vak, összegabalyodott párok gurulnak le 

a völgybe. 


Kassák Lajos 


BENNÜNK HÁNYTOROG A FÖLD 


Hajrá ! 

B testünk görgetegjét vitázza szél, 
Kelet, szállat: két temérdek marok közt! 
Futvást a tájat fölszedi a talpunk, 
Ujjunk begye tenyérrel töltözik, 

S kiszúr szemünkön minden szegelet! 


Nyögünk. 
Az élet jajjal súlyosúl! 


Lehellünk. 
Egre nézi homlokát! 


Mozdúlunk. 
Rándúl: volt - helye - szakadtan. 


Kiáltunk ! 
Hanggal hallatos halálig! 


Indulat! Váltig áradás! 

Törő lázban is sudarasra-vertség ! 
Nuugatlan-egguúl: 

Bennünk hánutorog a föld!! 


Komját Aladár 


FERDINÁND-HID 


Rohanás felett a lépés araszol. 2 
Teherkocsi nyehereg, huzäsra cövekelödnek 
a lovak köteges izmai. 

A mozdony. (mint szép, buzduit izmu gyere- 
kek játékában, 
szélnek feszülő melle előtt két karját forgatja 
és öklöződik előre) 
Jön!!! 
(Nekem: félelmes . . . ravasz . . . sziszeg.) 


Aztán egyszerre egy gőz és füst, 
Elborítja a hidat, 
alája, fölébe, benne felcsap a sinek, kerekek, 
kapcsok egymást győzködő lármája. 
B lárma, 
egymast szorító, kavargó érctömegek lármája 
és a hid visszadobta viszhang 
életnél életebbre hatványozódik bennem 
Es egy vagyok vele akaratos acélos 
tudattal. 
Roham !!! 
megújhodottan, szénnel hosszú utakra biztosan 
és a távozó kerekek után szikrákat sóhajta- 
nak az acélsinek. 
A sinek: ottmaradt egységei a végtelent meg- 
kivánt erőnek. 
Az erőnek, az indulónak, az indulatosnak, 
megtorpanónak, meg nem pihenőnek. 
Hajrá! Jó utat! Hajrá! 
B sinek (rajtuk a lánpák bágyadozása) 
beleékesednek a város feketepoklu eziistjébe. 


B hidról (hegyesszög szelője) végtelen sugár- 
sor fut össze 
a pályaudvar fekete, komoly ive alá 
Es tovább . . . 
...egy emberig . . . 
B sugarak sora a két szeme ívénél már majd- 
hogy összeér ! ! ! 
(Az ember! Kezében másodperceket ver az óra 
és szive még gyorsabban és vörösen dobog.) 


B két szeme ivénél már összeér ! 

de fut tovább . . . 
tartója ott van a végtelen időben ! 
Végtelenbe repülnek onnan ki a sinek 
S acélakaratu erő a végtelent tapintja rajtuk. 


B pályaudvar és a fekete ködös acélok körül 

Tompán forr, őrjöng, örvénylik a város 

és hatalmas hullámait átzubogatja a kormos 
| acélhidon. 


Lengyel József 

A KALAPÁCS 


Künn még sötét volt és az eső permetezett. 
Valami fekete-szürke köd tette zavarossá és tompává a 
még néhány óra előtt csillogó éjszakát. A villamos 
ablakán át ugy látszott, mintha alagutban mennénk, a 
mely nyirkos volt és halálosan homályos. 

, Mire ebből nappal lesz, már meg sem élem. 
Ujra sötétben leszek". 

Péter értelmetlenül maga elé meredt. Az értel- 
metlenségébe csak ugy beleúszott ez a gondolat va- 
lami titokzatos és különös távolból. Talán az egészet 
a dédnagyapja gondolta, aki értelmi volt, s akitől ő 
egy fattyu révén származott le. Igy hajnal tájban gyak- 
ran kerengtek benne gondolatok. Fogalma sem volt 
róluk. Néha valamelyik olyan élesen kisajgott, hogy már 
szinte érezte. És ekkor észrevette. 

B villamos borzalmasat nyikorgott. Péter tátongó 
fülét könnyü vizloccsanás nem érinthette volna hatás- 
talanabbúl. Azért uj gondolat uszott elő. 

„Mintha az életünk nyivadt volna fel". És fój- 
tott hörgést szippantott fel az orra alatt. Ez a sóhaj- 
tása volt, ha nem ís ép olyan könnyed, egyszerü, mint 
egy fiatal leányé, aki késő délutánba sóhajtott. 

Ki kellett volna szâllania. Ahogy a lämpäsos \ 
kocsi elment, látta, hogy már anélkül is lehet látni a 
reggelben. Egy telken sietett keresztül, ami hepe-hupás 
volt. A nagyon keményre taposott ösvény ügyesen 
kerülgette az apró dombokat, melyeken kevés szinte- 
len, apró gaz csillogott, Eppen irgalmatlan bőgésbe 
kezdett a gyárkémény, mikor a tárt vaskapun át, a 
kapus előtt már csoportba szorulva, tolongva elsietett. 

B gyártelep hordógyárában dolgozott. Ó volt a 
kalapács. A hordókra ő verte rá az abroncsokat. Ne- 
héz munka volt és gyakorlat meg ügyesség kellett 
hozzá. De Péter elég régen dolgozott itt Négy éve. 
Lakatos inas volt, de nem birta a felszabadulást ki- 
várni. Munkába állt a gyárban. Eleinte dongákat gya- 
lult egy gépen. Később dongákat állitott kerek vas- 
sinbe. Majd hátra került kalapácsnak. 

Ès most kalapált reggeltől estig, tavasztól-őszig 
és ősztől-tavaszig. Az élete, az egyénisége, a lelke, 
minden, ami kedves emberi volt benne, átalakult, for- 
mult és beleidomult a néhány lendületes gesztusba. 
És Péternek sohasem jutott eszébe, hogy ez máskép 
is lehetne. 


B gyalu felől néha hiszteriás sivitások hasitották 
keresztül-kasul a termet. A földre nagy, nehéz terhek 
estek, melyek a föld beszakitásáról hoztak hangokat, 
közeli hegyekről rémes lavinák gördültek ala. Es óriás 
házak, hidak, alagutak és mindenek összeomlásának a 
hangjai tomboltak itt. Es szinte világok omlottak össze, 
hogy uj világot szüljenek: 352 hordót naponta. 

A munka volt ez az emberiség üdve és mindene. 
A munka, amelyben az emberek tulnyomó része meg- 
semmisül ember lenni. A munka, amelyet számtalan 
apostol és mindaz nagyratart és dicsőit, aki nem ismeri. 
De mind valamennyi páriája, akiket a munka magához 
kapott, irtózattal és utálattal gyülölik azt, mindig vilá- 
gos pillanataikban és mindaddig, mig hülyékké nem 
szorította őket. 

Péter nem volt elégedetlen, az ő értelmét már 
kiszorította belőle a munka. 


B kéménybőgésről vette tudomásul a delet, eguál- 
talán nem várta. Annak az embernek a biztonságával, 
aki csak igen kevés olyan dolgot ismer, amire az élet- 
ben várni lehet (nem, amire érdemes.) i 

B guár kapujåban vårta a Dudus két kék zomån- 
cos bågrével. Egyikben leves, a måsikban tészta, måkos 
tészta. Hus nem volt. Amikor hus volt, akkor nem volt 
tészta, s mikor tészta volt, akkor meg hust nem ka- 
pott. Dudus, egy érzékies, közönséges arcu, nagyszáju 
nőszemély volt és közös háztartásban élt Péterrel. A 
fiunál különben három évvel idősebb volt és Péter 
már a második volt, akivel igy összeköltözött. 

Bmig a fiu ebédelt, egyetlen szót sem váltottak, 
előzőleg nem is köszöntötték egymást. Dudus mikor a 
kijövő Pétert meglátta, csak ránézett es odanyujtotta 
neki a két lábast. Az leült egy gerendára és mohón 
kanalalazni kezdte a levest. Majd a tésztát villázta ki, 
azt is mohón, de észrevehetően minden élvezet nél- 
kül. Mikor végzett, felnézett és megkérdezte: 

„Volt valami, Dudus ?“ 

„Nem“. 

„Oda adtad a 30 krajcárt a hazmesternek ?“ 

„Oda“. 

Hallgattak, aztán a legény köszönt és ó maradt ülve. 
Dudus pedig fölszedte a bögréket és nyugodtan elment. 
Amint a telken keresztülment, találkozott egy rendőr- 
rel. Erősen nézték egymást. A rendőr megszolitotta, 
látszólag nem volt szolgálatban. Dudus mosolyogva 
felelgetett. A rendőr sétát inditványozott kifelé, az el- 
hagyatottabb mezők felé. Dudus szabódva ment. Valami- 
ről beszélgettek, hogy miről, arról egyik sem tudott volna 
határozottan számot adni. Husz perc mulva már kar- 
öltve mentek, nagyon lassan. Egy bokornál a rendőr 
ölelgetni kezdte Dudust. A harmadik bokornál meg- 
történt. 

Kalapács ezalatt a rendes egykedvüséggel dol- 
gozott a gyárban. Legfinomabb ösztöne sem sejtette 
vele, hogy a felesége hol van, mit csinál. 

Amikor feirântot fujtak, a hordót, melyet éppen 
a sorba készült görgetni, utszélen hagyta. Letisztogatott 
magáról néhány háncsot. Utcai kabátot vett és kifelé 
indult. Utkózben találkozott a rendőrrel, az a posztján 
állt, még eddig nem is igen vette őt észre Péter. 

És most mégis szokatlanul kiváncsian nézte. 
Fogalma sem volt miért. Tudni semmit sem tudott, 
csak valami olyasmit érzett egész határozatlanul, 
mintha az egyszer valami ócska pálcáját vitte volna el, 
amit egy padon felejtett. 


SZÉP ÉLET 


Én csak szindarabból ismerem őt. 

A keresztelésnél mindjárt pompás nevet és cimet 
kapott. 

Nehéz bordó és bibor szinü és sürü, fojtó töm- 
jénillatú nevet és cimet, amely mögött ott voltak 
Michel Angelo nagy, tiszta életii szobrai, az öreg és 
szüz férfiak, a régi kéjencek aranyos egyház festmé- 
nyei és ott voltak az ő címe mögött még könnyedén 
hajlongó finom mosolyú bibornokok — ez mind, de ezen 
kivül is sok minden: a Vatikán, pedig ő még akkor 
csak csecsemő volt és a fejburkolata az ujszülöttség- 
től még egészen lágy. 

Az apja, akinek különben azt a szép nevet és 
cimet köszönhette, egy kalandor császár volt. Filiszte- 


resen kis termetü, gömbölyű kis finom hassal, amelyet 
mindig künn tartott, a fülét gyakran piszkálta ideges- 
ségből és a hadjáratait is egy párszor megnyerte ide- 
gességből, hogy aztán a legvégén sokkal végzeteseb- 
ben elveszthesse és belebukhasson az utolsókba. A 
hiveit spanyolosan heves, ráijesztő modorával nyerte 
meg. Szerelmi dolgokban pedig egyszerüen rendkiviir 
linek mondják étvágyát és teljesítményeit. Igazán sie- 
tett a mult minden nélkülözését helyrehozni, miko- 
mint kis tiszt csupán az áldonzsuán sívár szerepe ju- 
tott neki: pár kiszolgálónó kétes izü csókja, de csak 
csók és pad és sohasem ágyas-szerelem, mert a gar- 
nizon kicsike volt, egy utolsó kis garnizon, ahol a 
hülye nők már ennyi bünös izgalomtól is megittasultak. 
Mondom hát, császársága idején annyi dühvel igyeke- 
zett magát jólakottra szeretni, hogy veszélyes hadja- 
‚ratai egészségi szempontból egyenesen áldásosak vol- 
tak rá nézve minden fáradalmával és minden szerelmi 
nélkülözésével. 

De nekem miost a fiu érdekesebb. 

Mert ő volt a szép életü. 

Tizennyolc éves korában aranygalléros, fehér 
egyenruhában járt, amugy is szép fiu volt. Nagyon 
szép, finom, elegáns és intelligens fiu. Apja és anyja 
nagy szerelmi intenzivitäsa után őt nem lepte meg 
szerelmi dekadencia. Egész sereg illatos szeretkezése 
és érdekes hóditása volt, ami boldoggá és egyszerüvé 
tette az életét. Es ott volt az udvar, az etiket és min- 
den és ő nem kimélte cousinejait, a főhercegnőket. 

És éjfél után, hogy egyedül maradt, a legszebb 
lakáj keverte a cock-tailját, aki néha hosszasan, mere- 
ven és nagyon szépen nézett rá, hogy a bonyolult 
érzékü fiu uj, forró és különös arómát szippantott a 
cock-tail-hez. i 

Az udvar mindent megtett, hogy jól érezze ma- 
gát. Hogy finom romlottságot lopjon belé, ami köny- 
nyelmüvé és cinikussá teszi: nagy tettek gunyolójává. 

Es volt idő, hogy az apját ki tudta gúnyolni és 
le tudta nézni, mert az mégis csak egy közönséges 
és brutális modoru polgár volt. Egy heves életü furcsa 
kalandor. Semmi több. Se előtte, se utána. Se multja, 
se jövője. Se őse, se utóda. Csak egy rövid, valószi- 
nütlen és rapszodikus jelene. 

Ó mégis több, a fehér gárdatiszt és herceg. És 
az anyja, egyenes leszármazottja az inkviziciók csä- 
szárjának és még sok más merev. és kietlen csá- 
szárnak. i 

És ő körülötte Metternich legueskedik, a mult és 
jövő egyetlen sikerült osztrák diplomatája. ! 

Mondom több. És szebb életü, mint az apja. 

Vagy az mind semmi? A legjobb izlés, a leg- 
kellemesebb környezet, a legjobb csókú és leglágyabb 
ölü nők, a tiszta illatok a legparányibb disszonanci- 
ától is menten... es éjfél után a sápadt fiu a cock- 
tail-lel. 

Azon az emlékezetes majálison már ott tartott 
az elernyedt és kifinomult élvezetek terén, hogy mar 
szeretett nói ruhaban jarni. har 

A Fritz vitte el egy régi csárdába a Gürtinel, 
ahol altwien dalokat önekeltek egy szinpadias emel- 
vönyen valahol, a gőzben és a göz fölött. A helyzet 
pedig nem is volt olyan kétségbeejtő, némi dohányfüst 
és az alkohol, a kis herceg szimatját azért folytonosan 
külünös büzök izgatták és nehéz ködök fojtogatták. 

Tulajdonképen minek jöttek ők ide. 

A Fritz nevetett. 

Egy női szinházi belépő volt rajta selyemből és 
puha szövetből, könnyü, forró és illatos. Valakitől illa- 
tos, nem holmi csiszolt üvegből. Ezt érezte is a her- 
ceg, amint könnyedén  összeborzongott. Szerencsére 
piros bélése volt és ott körül egyszerüen tiszti köpeny- 
nek fogadták el. 

A herceg nem szólt semmit, pedig feltétlenül 
unatkozott. Várt, hogy mit tartogat számára a Fritz. 

Valami nő jött az asztalhoz, megkérdezte a her- 
cegtől, hogy odaülhet-e. Az mosolygott fáradtan és 
értelmetlenül, még észre sem vette a leányt, aki azért 
meghatva és meghóditva ült lehető közel hozzá. A 
herceg még mindig sápadtan mosolygott, csak rövid 
szédülés vett erőt rajta, amint meglátta a leány bor- 
zasztó kezét. Elrémülve gondolta, mi történne az ő 
sziromszerii, abszolut női kezével ha ez a nő kedvére 
hozzádörgölné a maga vörös, szikkadt bütykeit. És 
szenvedett, amint végiggondolta, hogy piros foltok 
ütődnének és viszkednének ki rajta. Önkéntelen és 
lopva megnézte a kezét. Máskor halálosan fehér volt 
mindig, a friss halál sápadtságával, csak a körmöknél 
kicsiny tűnő rózsaszin csikok. És most egészen és tövig 
piros. Hideg és piros. Semmi kétség, a keze elpirult. 

Aztán jött grofnő tiroli nőnek öltözve, meg egy 
marguis egyszerü de rajongó polgár ruhájában, aztán 
egy egyszerü, de rajongó francia polgár marguisnak 
maszkirozva . . . és mások. 

Rövidesen ki is tünt a Fritz egész puccsa. 

A grófnő sóhajtozatt, hogy Franciaország milyen 
elégedetlen, boldogtalan és nyugtalan. 

A herceg még nem akarta megérteni, nem is 
sietett vele, mert ő elégedett volt és boldog és nyu- 
godt. Tudta, hogy azontul, hogy megértést és megér 
zést mutat, már nem lehet az. 

Azért csak kedvesen és kiteröen mondta: 

, Franciaországot el sem tudnám képzelni más- 
ként, mint elégedetlenül és nyugtalanul!" 

De a grófnő sopánkodott, kétségtelen, hogy őt 
bizták meg a többiek a herceg befonásával: ,De fen- 
ség, minő áldatlan állapot az az örök forrongás és.. 
63.2.0, 


A herceg ismét fáradtan és értelmetlenül mosoly- 
gott, bizonytalan és távolodó mosollyal. A Fritz és a többi 
most már kétségbeesett. A Fritz megverten rendelt 
pezsgőt meg tokajit. 

, Éljen Buonaparte Napoleon!" kiáltotta a herceg 
másfél óra muiva. 

A többiek átszellemülten mosolyogtak. Csak az 
„u“-t igazitottäk ki letompitott, de heves hangon: 
, Bonaparte" . l 

»Igen, igaz is. Hát éljen Bonaparte Napoleon 
francia császár meg . . . meg az apám . . ." 


Kovács Béla 

AZ EVOE ASSZONY 


Most bort ide s mulassunk! 

Teli bendőkbe ömlik az ital. 

B térdeimhez ölelek egy asszonyt 

s lecsókolom elkoptatott rozsdaháncsos vállairól, 
a rizsföldek megőrölt szinét. 

(Bor gőze szapúlja agyrekeszeimet, 

s gyémántfényét a szememnek 

visszatükrözi — 

csinált nap.) 

B vér és a hús kergül a fejemben. 

(Szék lábaihoz egyenesül a karom.) 

S a koponyám, mint megbicsaklott forgócsont, 
leomiik a kávéházi márványra. 

Vörösre koppan. De nem fáj. 

Emlékek dáridóznak az eszemben. 

De az ölemben rikolt 

egy asszony, 

lába rug s orrokig belekapál a füstbe. 
Pfujasszony — meg a másik. 

Falusi csönd, meszeltfalak, 

ködövelt sziklatornyok. 

Meg völgyek, gyöngyszóró vizekkel. 

S a pipacsok mezején, a bozótban 

szőke sörényét cifrázza 

Az Evoe Asszony! 

Jaj! hogy ide vert az élet szivtelen husängja. 
S ölembe lopta a pfujasszonut. 

Mikor ott a vérpipacsos mezőkön, 

értem cifrázza magát, 

Az Evoe Asszony. 


ŐSZI TÓNÁL 


Fába kigyózó asszonyok 
fejen-átvetős kusza-kócos haja 
csapzik a pettyezett tavon. 
Sötét gyémántszemmel kémlik a vizet. 
Jön-e már? 
Karikás vizen súrolva suhan 
sárga agyagig, 
a redőzött hullám. 
Ott visszakoppan. 
Túlra fut. 
Ujra vissza: a vágy. 
A bozótokat (partkörül hempergő sündisznók) 
leborotválta az idő. 
Leégett akarások. ; 
A partnál egy kölyök térdig kiforgatott nadrágban, 
tapossa a nyúlós iszapot. 
B mivelsemtörődőt. 
Árnyékban — aprítani való 
csónak ólálkodik öblöset asitva 
a szaladó semmibe. 
Hej! hogy elfutna, nyilegyenesen 
s a tenger csattogó százemeletes vizéig pihenni 
se kéne, 


ha a csörrenő rozsdaevett nyaklánc 

nem övezné egy asszony sarkához. 

S az asszony nem enged. 

Tán Pán sipjától rezdülő levegőn érkező 
lovagja ölelő karjait lesi, 

ki kiszökteti a csöndből — 

B csónakon. 


A SARGUNYHOK UTRAKELT 
LAKOI 


Acél hajszalakon surranó skatulya, 

likacsain, mint a selyemhernyok 

tunya hempergón, 

kimerednek a törzsekre srófolt 

csuromviz kalapos fejek. 

Szemek bogarásszák az óriás fenyóket. 

Tagul az orrok petyhiidt kiirtje. 

A mellbe ágyazott zacskókból 

sipolva ömlik az elrejtőzött rothadt oxigen. 

Hegyeken utazik a szem. 

Tátong a száj a csodaságtól. 

A szélverő gólyaszárnyakon búsan emlékeznek a sár- 
gunyhók lakói. 

Csúcsba szaladó lejtők. 

Borulás. 

S a szemek megtorpanva, 

nyalogatják 

a hengerlyuk növő fénypamacsát. 

Rossz a szemnék a hamar fehérség, 

s a nagy kékség, s a nagy csobogás. 

(Megint könyökölnek végig az ablakokon. 

Ujra magába roggyan az érzés.) 

S látók a hallókat előzve, űzve 

falják a tengernyi csodaságot. 

Csoda! Csoda! Csoda! 

S a füveken cincog a nótás. 

S a vizen táncol a nap. 

S a hegyeken sudaras, feszitő lombárbócok 

csiklandják a vérfoszlányos eget. 

Egyhangú kattogás: su sú. 

Most befut a fekete zsákba, 

a tűzgyomrú golyhó. 

Fekete zsákban tompúl az élet. 

S már szuszognak, darócon, keményén, puhányán, 

nagyokat álmodva a sárgunyhok utrakelt lakói. 


Barta Sándor 
ee 
PROZA: 1 


A szoba mélyén nehézszagú ágyak. A sarokból elnyúlt, 
éles testek világitanak a sötétbe. Izmos karok 
kulcsolódnak a fejek fölött. A melleken szétnyilt 
az ing. A megfeküdt bőrön nagy, tarka foltok 
mérgeskednek. 

Egy fekete karika zörög a falon. Ólmos lábai mesz- 
szire lenyúlnak. 

A szobaasszony kopog az ajtón. 

Sárga gázláng fröccsen az arcokra. 

t óra! 
Föl-föl ! 
Mär elismult! 


Izzadt arcok bújnak elő a vékony takarók alól. Csak 
6 várt. Várt. Aztán ő is mozdult. Dagadt lábait 
félve csúsztatta a padlóra. Nem birt fölkelni. Az 
éjjel vért köpött. Keserü nyál hólyagosodik a 
szájában. : 

Valahol tiz percet dudál a gyár. 

Visszafektették. 
Nem! 
En? 
Csak a hátam! 
Fényes homlokán kékes gyöngyszemek csillogtak. 
Csak a hátam! 
Téglát, meg forró hamut raknak a testére. 
Juj! 
Takarjanak be! 
Fekete, sárga karikák futnak körbe. Ugy érzí, mintha 
szakála nőtt volna. Mindig nagyobb-nagyobb lesz. 


Magasradobált házsorok. Hirtelen utak nyílnak előtte. 
Vasárnap. Pajtások. A sötét utcák végén világit a kör- 
ut. Egy vadszölős kerités, zöld asztalok, szines 
lámpaszemek. Sárga plakátok. Csengő villamos. 
Egy üres halottas-kocsi. 


Elaludt ?! 


Valaki a kályha eldugult rácsát szeleltette. 


Mozi. Sötét alkof. Piros cédulák. Pénzcsörgés. A ká- 
véházak tűkrén bámuló arcok. Szikrázó villany- 
drótok. Zenés pince. Kifestett lányok. Katonák. 
Fáradt katonák. 

Egy sárga végállomás. 

Damjanich utca. 


Az asztalon egy fiatal anya szagos olajjal keni a 
gyereke gyönge testét. 


Harmonikázó legények. Verkli. Páros öreg utcasöprők 
félve rúgatják eres lábukat. 
Csârdâst i 
Egy égő szemű lány emeli a poharát és a csillogó 
bor lefut a barna mellközön. 


Most az ő teste szagát érezte vissza. 
Száján izesedett a másik szája. Hideg ujjai kés éllel 
furakodtak a fogai közé. 
Segitsenek! 
Feketekendős fej hajolt fölé. 
Jaj a mellem! 


Valaki vérpiros virággal koszorúzta a mécsest. 
Egy éneklő gyerek földig húzta az óraláncát. 


Lovak, szürke, fekete lovak. 
Egy hajó indul a hid alatt. 
Fehér ruhás lányok husvéti vánkossal. 


Jaj! 


Egy görbecsörü papagály így kiabált a fülebe: 
Pénzt! 
Pénzt! 

Az erdőben három országut kinálja a testét. 


Jaj! 
De ég! 
Hamar !! 

Hideg borogatást raktak a halántékára. A szomszéd- 
asszony tömöt dunyhát huzott didergő testére. 

Aztán lábujjhegyen kimentek, csak egy öreg ember 
maradt az ágya mellett. 


Olajos lépcsők. A gép jár. Benzin. Pattog. Ég. A gé- 
pész szalad. Késő. A szij elkapja. Földhöz vágja. 
Ujra viszi. 

Tűzoltó-fecskendő. 

Bordái mögül magas vizsugár szökik. Talán az égig. 

B falon véres fej, láb. 

Fogai egy üres hordóba tovább mozognak. 

Szeme egy jajgató lány kötényébe hullott. 

S az ajtóba valaki megállitotta a szivét. 


IVizet! 
Fölült. Teljes erejébő az öreg arcába vágott. Vissza- 
esett. Teste mint a jég. Csak a szeme srófolódott 
utólszor égésre. Melléhez kapott. Még egy 


feszítés. 
Adjatok ! 
Szeme a fekete semmibe meredt. 
B-a-á.. 


Szája nyitva maradt s világít, mint egy kerek tükör. 
Pattogó fogakkal veszedelmesen világit. Kórmeit 
mélyen ahusába vágta. Csontjait mégegyszer föl- 
dobta. 


Aztan... 
Hátul valaki megmozdult. 
Előre lépett. 


Közömbösen felkötötte a halott leszakadt állát. 


PRÓZA: 2 


December 20. 

B házak fehéren és puposan egész a földekig nyúlnak. 

Csomós faágak támasztják az eget. 

A túlfűtött kemencék alján pattog a kalács. 

Egy széles udvaron visít a disznó, hasában markolatig 
a kés. ljedezó asszony fehér tállal fogja föl a 
szökő vért. 

Hosszú rúdak kötözik a házak sebét. 

Friss szalmán pihennek a barmok. 


Ő is készülődött. Mindent felejtve törte dologba magát" 

Testéhez csipősen ragad a ruha. 

Kamrába a sógor vágja a vastag fatörzseket. 

S ő csak térül-fordul, terül-fordul. 

Bőrét csiklandozza az éhes férfiszem. 

Kendőjét összébb húzza. És nagyot fúj a tenyere 
hajlásába. 


Játszik a szél. 
Harang csendül. 


Testűkre keresztet rajzol az ujjuk. 
És dolgoznak tovább. 

Az úton békétlen öregek tippegnek. 
Nagy a hó. 
És a templomban már misézik a pap. 


Pista ! 
No? 
Segits ! 

A törőgépet húzták a kamrába. 

Kezük összeért. Szemük íjedten a föld felé fordult. 

A fiatal legény szinte főtt a forró vágytól. 

Az asszony eszébe az első szerelmes éjszakák kerge- 
tőztek. Az ura is így bolondult utána az egész 
napi munka után. Szagos testtel leste a lányos 
ablak nyitását. 


Az úton egy tanyai pásztor tereli a nyáját. 


Észretértek. | ? i 
Az asszony az udvarra futott. Es fagyos hóval töm- 
ködte cserepes száját. 


A fehérre terített asztalon, már égnek a gyertyák. 

Tavalyi termés forr a hasas korsókban. 

Megtetézett tálakban piroslik a fánk. 

És viasz szag, viasz szag. 

Fényesség. 

Odakint a fagyos karok közül földre esett a szent 
skatulya. 


Orrukat söshüsszag rángatja. 
Az asztalhoz ültek. Derekukat mélyen az étel fölé 
görbítették. 


Foguk alatt hasad a kappan fehér húsa. 

Aranyszinü szájjal kinâlkoznak a poharak. 

Fenékíg űrítik. 

Brcukra forró vért kerget az erős ital. 

Ujra isznak. 

Szótlan, maguk gyötrődésük ellen már lázadozik az 
eszük. 

Étvágytalanul messzire tólták a virágos tálakat. 

Fejük lekonyul. 

Aztán merészen a másik szemével játszik a szemük. 


A legény testén soha nem érzett vadság futott végig. 
Nyaka szinte töredezett a nehéz fej alatt. 


Az asztalon csillog a rum. 
Az üveg szája az asszony szájával akadozik. 
Keze erőtlenűl az ölébe esett. 
Fölsir. 
Szegény uram! 
Két evel 


Nehéz próbálkozások után máskor csak eddig birták. 
B legény melle most neki feszült. 

B másik emberrel verekedett. 

Látatlanul is ő győzött. 


Ejj! 


A báttya ismert mozdulataival magához emelte az 
asszonyt. Fejét körbe becézte. Vállához ért 


Tenyerébe ezer hangyát érzett. 
Te vagy? 
Az asszony sikoltott. 
óska! 
Már nevetett. Ölében a visszajött embere fejét érezte. 
Forró, könyes fejét a legény inge alá túrta. 
Ba ijedten megugrott. 
Az első asszony, kinek széles ajka égő foltot hagy 
a bőrén. 
Főlkapta. 
Az ágyra dobta. 
Széles markába ájultan gyötrődött az asszony husa. 
Két karja körül kigyózza a nyakát. 
Jóska! 
Pista! 
Jóska! 
Fehér foga a másik száját tépte. 
A másik teste égette a combját. | 
Messzire lökte magától. Es játékosan visszaemelte a 
karjára. 
Egy ideig még fújt. 
Aztán kifáradt feje az asszony párnás mellére csuklott 


Az izzadt ablakra cifra papírokat ragaszt a szél. 


Éjfél. 
És a hazatérő misézők szája sírós, uj zsoltárba kezd, 


PRÓZA: 3 


Mindenki talpon. Támadni akarnak. 

Uj parancsnok. Névsorolvasás. 

Hosszú oszlopokon figyelik az ellenség árkait. 
B gép előtt megáll az ezredes. 

Ma figyelni kell minden mozgást. 

A hadnagy hosszú íveket tereget maga elé. 
Pápaszemes időjósok, a szél játékát figyelik. 


Elindultak. 


Fejükre fényes üvegburát húztak és óriás medve man- 
csok lógtak ki a vállaikból. 


Alattuk vékony utak kigyóznak. 

Zöld, sárga, fehér, meg vörös. 

Hegyes templomtornyok. 

A kertek mozgó forintok. Apró fekete fejekkel. 


Teljes sebesség. A gép széles vonalakat rajzol a 
hegyek csúcsa fölött. 
Lejebb szálltak. 


Széles földturások. Ijedt fejek figyelnek. A magas 
drótsövényt sárga fogak szakitják. 

Soha ki nem hülő puskák mereven a másik hasának 
szegeződnek. 


A hadnagy homlokára kinos verejték verődik. 


Rozsdás szögek. Hazai szalonna. Gazdátlan puskák, 
Otthonról levél. 

Egy döglődő ló, ég felé kapáló lábai. 

Sárba sülyedt fejek. 


Valahol ólmot öntenek az égő szemü lányok. 


Már fejlődik a raj, de hosszú lábaik még csak a me- 
ző elejét mérik. 


Pattogás. Sivitás. 

Lábuk, mintha gyökeret eresztene, nem mozdult. 
Szájukból meleg gőz csapkod. 

Csak állnak. 


Várnak: 

Fölöttük már szállt a vörös tüz. 
Lángszóró! 
Vissza ! 
Mind ! 


Egy szaladó ember kezében még ragadt a bomba. 
Meggyulladt. 
Először a lába, a hasa. Aztán a feje. Fekete tüznyelv 
verődik belőle az ég felé. 

Testvérek! 
Derékbavágott testek. Fekete hullák. Zsirfüst. 
Jajgatás. 

Hat gyerekem! 

Vigyetek ! 
Egy lábnélküli ember két kezén hintálja a testét, hogy 

hidegüljön a forró seb. 
Másiknak meg fél fele égett el. A fekete csonk köze- 
pén utolsót ver a vörös szív. 


Már ő se Birta. Kezében remegett a kormánykerék. 

A hadnagy ecetes szivaccsal törülte a homlokát. De 
irta tovább. 

Ezer halál. 


Ujabb melegség. 
Pattogás. 


Az előbbi emberek helyén fekete hamuk roskadoznak. - 
A sárga sár helyett szikadt föld. 
A meleg puska-csövek fölhúzott ravasza csattan. Kar- 
coló füst. Lőporszag. 
A gép szárnyát sivító golyók súrolják. 
s ver...ver... 
A nap most hetykén a hegyek csúcsára ugrott. 
Aztán a völgybe esett. 
Fekete csönd. 
Es a gép is mint egy letört szárnyú madár ereszke- 
dik a földre. 
Ujvári Erzsi 


Máttis Teutsch János: Eredeti fametszet 

MŰVÉSZET 


Uj költők könyve. Kassák 
Lajos szerkesztésében és elösza- 
váva! megjelent a , MA" első ki- 
adványa: lirai antologia: Uj költők 
könyve cimmel. A kötet György 
Mátyás, Kassák Lajos, Komját Ala- 
dár, Lengyel József válogatott ver" 
seit gyüjti az olvasó elé. A leg- 
ujabb irodalom e reprezentativ 
költői tárgyilagos kritikára alkalmas 


formában először jelentkeznek 
együttesen, mint uj irodalmi irány 
demonstrálói, s igy a kötet, érté- 


kein tul is irodalmi eseményt je- 
lent. 

Lapunk alapitó és pártoló tag- 
jai a K 350 árban kiadott könyvet 
félárban kapják, előfizetőinknek pe- 
dig 25 "/, engedményt adunk, ha a 
könyvet kiadohivatalunk utján ren- 
delik meg. 

A könyv a leggondosabb kiálli- 
tásu müvészi formában kerül for- 
galomba, de barátaink részére kü- 
lön amatör példányokról is gon- 
doskodtunk. A száz számozott, ke- 
ménykötésű, eredeti linoleummet- 
szettel s az irók autogrammjaival 
ellátott amatőr-példányok ára K 10. 
— Lapunk alapitó és pártoló tag- 
jai és előfizetőink a fent megjelölt 
kedvezményre az amatór-példánuok- 
nál is számot tarthatnak. 


AAA TARA AAN 
SZINHÁZAK 


Vigszinház:Herczeg Ferenc : Kék róka 


Kärörvendök és rosszmájuak vigyori 
bókot tapsolnak a modernek felé: Her- 
czeg Ferenc! — ime, a Herceg Ferenc, 
brigadérosok, grófok, gyurkovicsok Her- 
czege! — fiatalabb, ujabb, modernebb, 
mint til 

Pedig — nézzünk csak hátral Nem 
egy öregedő iró megfiatalodásáról van 
szó. Nem is a rejtett értékek fölszinre 
robbanásáról. 2 5 

Herczeg Ferenc egyszerüen — jószemü 
iró, aki mindig tudta és tudja, ki az ol- 
vasó, ki a nagypublikum és milyen ez a 
publikum. 

Tulajdonkép : ez az egész, 

Bmikor a , Pogányokat" a , Bizáncot" 
az ,Ocskai Brigadérost" irta, ezer év 
előtti pogány misztikum és brigadéros 
legendásság kellett a nyügös idegü neki- 
keseredésnek — nekihevülésnek; és a 
könnyü gesztusú gentri se verhette [mi- 
nél jobban dagadó] mellét, lógathatta 
(minél üresebb] fejét jobbkor, mint a 
O és más agylágyúltak ide- 

en. 

i Ma már más problémák kicsinyessége 
gombostüzi a , nyugatbakóstolt" elöfize- 
tőket, s Herczeg a közeli , Hét sváb" 
után átmenet nélkül, [de csak látszólag 


indokolatlanul) markol az ,Aranyhegedú* 
húrjaiba. 

Divatját múlta kűrtő kalapot — dobja 
el magától: az éveken át belovagolt ti- 
pusait. 

— Kék róka. 


Asszony, tisztaság, sárcipők az elő- 
szobában, édesvizi hudrák, befelé élés, 
stréber kislány, bácsi, férj — mindez 
rendben van. Ügyesen, finoman fognak 
össze; és amint elénk állanak, látjuk, 
nem magasodnak fölénk, de fölmeleg- 
szünk a közelségüktől. És együvé fogód- 
zasukban: a közelségétől. 

Szellemes, előkelő és kedves darab. 

Stilusa nincs, romantikája nem émely- 
gős, natúrája nem bántó. 

Filozófiája: a nyugalmat, kieggenlitő- 
dést kereső élet kisivelésü bölcsessége. 
Polgári. Józan. 

Céljai: az eszközei. S az eszközeiben ; 
a siker. 

Elérte, 

Es megérdemelte. 

Mert ennyi jótulajdonság, s a konven- 
cionális rosszaságoknak ily nagyfokú hi- 
ánya ebben a szezonban (a tavalyiban 
se!] meg nem predesztináltak darabot A 
Kék rókához hasonló szimpátiára. 

— — Mindezt a második felvonás 
befejezése után mondjuk. 

B mi szempontjainkból itt véget ér a 


darab : egy nyitott ajtajú kedves, szelid 
dráma; nyitottságában  mélységekkel, 
problémákkal is. 

Ami ezután következik, az — — az 


— — — harmadik felvonás!! 

O! mert Herczeg Ferenc mégse lett 
azzá, akinek az első két felvonásban 
sejtettük. És nem lett azzá, akinek a da- 
rab nyomán kikiáltották, 

B szabaddá frissülő ember — ime — 
belecsökönyösödik béklyóiba; és mert a 
béklyók megoldást préselnek, a mindent 
elrendező szerzőt kiáltják, s az: a baná- 
iis regénymorál kerlelhetetlensegevel el- 
intéz mident! 

Mire való ? 

Herczeg Ferenc a mai publikumnak ir! 


Varsányi Irén és Hegedüs Gyula mü- 
vészetük legjavát életesitették alakjaikba ; 
Tanay ötletes, jó. A Sándor szerepében 
szivesebben láttunk volna jobb, őszintébb 
szinészt, 

Jób Dániel dekadens ,rendezó miivé- 
szete" ebben a darabban látszott elérni 
elrettentő müvészietlenségének csucspont- 
ját. A hattérdiszletek (már nem is im- 
pressionista) szinhalmozása, orditó ha- 
zugsága a darab tónusának finom eltom- 
pitott szineivel és életességével szemben 
illuziórontó, bosszantó, érthetetlen. A 
szinpadmüvészet szempontjából: türhe- 
tetlen! (Vagy nem érzi Jób Danie! a 
hangok, szók, gondolatok szinét?? 
nem tudja, hogy a szinpad nem vásári 
panoráma? ! Nem tudja, hogy ott min- 
dent, mindent a darabhoz azaz a dráma 
mindenből eggyé teljesedett életéhez kell 
hangolni! ? ? 


Nemzeti Szinház : Kómiives Kelemen 


A „Kömüves kelemen" balladájának 
emberi tragikumát drámai dialógusokba 
ömleszteni, kiszélesíteni, ältalänositani, 
esetleg maivá értékelni: ezt a célt öröm- 
mel tudnánk magunkhoz melengetni, 

De hol van ez a tendencia a Kárpáti 
Aurel — Vajda László munkájából || 


És egyáltalán: a drámal? a tragi- 
kum |! ? modern szinszeriiség!? — Kő- 
miives Kelemen ! ? 

Nem is arról van szó, hogy a két 
társszerző még csak meg se közelítette 
az egyedül akceptálható célt: a készen 
kapott tragikumot sem voltak képesek 
megfogni, szinpadra vinni. A szinpad 
minden dohos reguivizitumát kellett €lő- 
szedniök dramaturgiájuk mumusnak jó 
tarsolyából, hogy valahogy elénk támo- 
gassák a versből holtra ráncigált tragé- 
diát. 

Drámai eszközeik ime: róhógó kisér- 
tethad, sikoltozó, szavaló szellem a szik- 
lacsucson, éjszaka, zivatar, hegyomlás, 
őrült némber, orditozó „tömegek“, dúlt- 
arcú „népség“; és mindezek tetejébe ; az 
agyonfárasztott idegek megrikatására ki- 
játszott apai szeretet fájdalma, megszent- 
ségtelenitve, a póz legplussában ! 

Dühödtre vadult elkeseredés rúgja fel 
bennünk a kritika minden jóindulatát, el- 
nézését, ha a bitoroit névrokonság az 
egyszerü, nagy Kömüves Kelement, a 
ballada Kelemenjét associálja agyunkban, 

És : Ibsen Henrik! És: ,szimbólum" ! 
Ezek után! 

s: a Nemzeti Szinház szinpadán I 


B szinészeknek nem volt alkalmuk 
alakitásra. 

Hevesi Sándor a klasszikus rendezés 
sémáját húzta a darabra. A „tömegek“ 
dróton ráncigált dülledtszemüségével. 

B harmadik felvonás diszlete szép, jó, 
meglepő. . 


Magyar Szinház : 


Januárban mutatta be Vajda Ernő : 
"Váratlan vendég" cimü 3 felvonásos 
szinmüvét ; februárban pedig Gábori An- 
dor: „Dollárpapa“ cimü 4 felvonásos 
komédiáját. 

Mácza János 


KÖNYVEK 


Noémi fia : (Regény. Irta: Laczkó Géza. 
Franklin társulat kiadása 1917. 


Elsőben is rácsudálkozni kell, — ha 
nem is gondolok a kinti fenevadviada- 
lokra s elparancsolok magamtól minden 
háborus-idők-igényére -követelözest, — 
hogy ma kerülhetett elénkeza szelid, gra- 
ciozus multakat becéző regény. Mai, — 
butitó kegyelettel mégis csak — temető, 
nekibátorodó jövőbekapaszkodóknak, er- 
kólcsibb értelmi-érzelmi elérésekért vajú- 
dóknak, hogy irhat valaki szivetlágyo- 
gató mesét? És mintha minden kiváló- 
sága, a delejesen ársodrós, igéretes el- 
beszélés s a rátapinthatnékig plasztikus, 
képalkotó stilus is csak azért volna, 
hogy enyhe gyönyörökre füző szórakoz- 
tatásunk, fáradt idegeink pihentetóje le- 
gyen. 

S ha talán érdemévé avatnák vala- 
kik e boldogitó ajándékszépséget s sze- 
retnék, hogy izgalmi fólzuhogások nélkül 
békés élvezettel olvashatnak regényt, — 
én fölmérem hosszát-széltét, lapszám ter- 
jedelmét s értékelőn vetem össze időmet- 
lekötő hosszadaimasságát azzal a hozzá- 
képest magnyi tartalommal, kevéske meg- 
hatódással és semmi értéknövekedéssel, 
amit belőle kapok. Laczkó Géza nevével 
s az 1917-es felületpattantó elégedetlen- 
ségeket számozó dátummal jelentős cimü 


lap alatt nem kereshettem ily késigényű 
szándékot. 

Minden uj könyvnek [a legnépszerübb 
értelemben !] a legtöbbet kell akarnia s a 
legmesszebbmenő beteljesítésekért küz- 
ködnie : azért, hogy irója erkölcsi s esz- 
titikai-kulturát emelő minden eszközével : 
tudásának, meglátásának, vizioinak, fáj- 
dalmának, rosszrarémültének viharos ha- 
talmával, világbaorditsa, amit minden- 
kibe-fanatizálni akarna s amiért meg- 
szenvedve, amiben fölvilágosodva több, 
mint a többi. — De Laczkó Géza regé- 
nyén hiába évődne bárki, nem lelné a 
nagy szándékokat sőt az iró jólismert 
képességeit sem. Mintha eltette volna 
őket jobbnapokra-szántan, ide-nem-tö- 
ródó könnyedséggel irva ,valamit" bú- 
feledtetőnek. 

Magätelengedö megsekélyesedésben 
néhol a jelentőségtelen, csak leirás-szép 
részek dagályos  halmozására hibáz, 
máskor az ismétlődő képek (városok, 
utazás, családi jelenet,) karakterükben 
annyiszor hasonlók, hogy merőben indo- 
kolatlanná lesznek ujra-fölvetődő más 
ismertségükben. 

Valami, — nem érthetni honnan szú- 
letett, — gyöngédséggel simogatja ki 
ovális aranyrámákból a finom, nekünk 
rég idegen alakokat, akikről haláltávol- 
ság jótékony engesztelőjében lefakultak a 
csunyaságok. Artatlan, szivjóságos lelkü- 
ket súrolós-durva, de nem  gyökért-per- 
zselő és nem is fogvacogtató életen át 
hurcolják uszályos nehezültséggel s ugy 
múlnak a voltba, hogy kicsi helyükbe 
semmisitő, szürke levegő nyomul. Vajjon 
ki érti ma még ezeket az embereket s ki 
akar rájuk emlékezve elerzekenyülni? Ki 
hatódik meg az öreg Lányiné zsörtös 
jóságán, ki búsulja nemes Szillanghy 
óseihez-méltatlan birtokböl-kikopäsät s 
melyik nehéz járású sziv rezzen össze 
arra, hogy az agg Arany János átmegy 
a Lánchidon? Ilyen emlék simogató 
kedvességekkel van tele ez a regény. 

S mert bizonyos, hogy minden irások 
között is leginkább a regény tartozik 
aktualitással. — abban a legtágultabb 
értelemben, : hogy problemáiban, akará- 
saiban és tendenciáiban idejének forró 
szülötte és mindig didaktikus, mert min- 
dig termékenyitő, — szomoritó elégedet- 
lenséggel könyveljük el Laczkó regényét, 
mint ezeknek a követelményeknek éppen 
nem adózót, — : napjainkhoz, irodalmi- 
ambitioinkhoz s irójához is méltatlant. 


Réti Irén 
SE ES 


Két verseskónyv 


Balázs Béla: Tristán Hajóján. 1916. 
Kner Izidornâl.) 


Kezdésiil tanusitanunk kell Balázsnak 
bizonyos irói kvalitásait, amelyek csak- 
nem kivétel nélkül kifejező prózájába 
szögellenek, mert a poéta Balázsról az a 
véleményünk, hogy akad pár olyan uj- 
donsült „titán“. aki alkalmasabb müfor- 
mába vágódik bele, mint ő, kinek csak- 
ugyan ügye-baja van a mondanivalójá- 
val. Ha magyarázó okokat és alkateleme- 
ket keresgélünk, igazán kár Dostojevs- 
kivel előhozakodni. Mi itt tartalmiakban 
nem szándékozunk szálakra szedni az 
irót, mert ilyetén tökéjéből édes-kevés ju- 
tott verseibe, formagenesis szempontjából 
meg tökéletesen elegendőnek véljük két 


döntő névnek felemlitését: Maeterlincket 
és Adyt. Maeterlinckkel bizonyos tárgyi 
közösségek, a miszticizmus névvel ne- 
vezgetett „imponderabiliäk“ iránti vonza- 
lom hozhatta össze. A modorban való 
hozzáidomulásra ime egy kikapott példa 
a Serres Chaudes-ból : 


RUSEN vos doigts purs sur ma face, 
areils a des anges de glace, 

J attends qu'ils mouillent mes regards, 
L' herbe morte de mes regards, 

Oú tant d'agneaux las sont épars ! 


Ez a naiv és csipkés forma valaho- 
gyan Adynak sorokba tördelt dictioján 
sajtolódik át és ennek a bonyolult eijá- 
rásnak termékeképen: ami Adynál egy 
hánytorgó alkotóerő szükségszerü kötél- 
iasitása, szuszravergődése, az Balázsnál 
nyikorgó tehnikázás lesz a  gondolat- 
szurdinäkkal. Ami súlybamenő realitás 
van a versében, a ,dimensiókba" erő- 
szakolässal, elsejtelmesitessel nemhogy 
tâvlatba finomulna, hanem elerötlenedik, 


En múltam múlni hagytam 
Dúlttá lakottan, hagytam, 
Tudom. 

Es fénylik fényességgel . . . 


Ha az igazi formaművészet a már 
magukban visiora-döbbentö kifejezés 
csoportoknak cumulativ hatásű elrende- 
zésében testesül meg : akkor vajjon mi- 
nek-tiszteljük a fenti mintában boldoguló 
kifejezódést, ahol a motivumok és képek 
(bizonyos csalhatatlan, kipróbált recipékbe 
megnyugvó renyheségiikben) még a ,ta- 
láló" kivánalmát is ritkán, ha megütik; 
a szavak keverése pedig olyan gyá- 
moltalan és kérdőjeles, mintha valami 
házihölgy száján összemosott „kenyes 
téma" volna, Különösen a sorok kicsen- 
gései, a zeneszerüen domboritók, hány- 
ják széjjel a mondanivaló igazáni hang- 
sulyát s forditják ezzel vagy komolytalan 
stilizálásra, vagy agybágyitó tereferére. 
Erre még egy példát : 


Azért volt síró mind is 
Kisértetlátő mind is. 


Hasonlókra szinte kedve lenne az em- 
bernek azt a tulzó megjegyzést tenni, 
hogy eredetijében egészen jól hangoz- 
hatik. Es az első példa ,Tudom*-ja (kü- 
lönösen folytonos ismétlódésével) milyen 
cseréphangon karcol beie az amugy IS 
fejetlen orkesterbe. (Nem mintha Balázs 
a költészet Bartók Bélája volna!) Pedig 
ez a Tudom az a körmönfont motivum, 
vagy meglepő accord, amelyben a mű 
foggantatott. És milyen intellectuális 
szaga van! Általában, ha Balázs akará- 
sával és témamegmunkálásával; költő, 
akkor ő a legzeneietlenebb a joggal igy 
titulálhatók között. 

Képzavaros stilusának hibája szerin- 
tünk az abstractios (transcendentalis 1) 
látással párhuzamos abstractiós kifejezés- 
mód. Ha néha felámul a metafizikai ma- 
gyarázkodásból, ilyen szép sorokra fakad : 


A tavasz árad. 
Dalolva önti be szobámba 
A te szobádat. 


A könyvet Kner Izidor jó izlésű gyo- 
mai nyomdája kesziteite. Nagy, komoly 
formátumával, betűivel már az angol mü- 
helyekből kikerülő könyvek nyugalmát, 
hozzá, bár a betűoszlopoknak az olda- 
lakra helyezésében megnyilvánuló nyom- 
dai-ősszimetria rontja a hatást. Ennek a 
vállalatnak jóiparkodásátó! várjuk a sab- 

lónokba fulladt magyar tipográfiának leg- 
hamarábbi megjavitását. 


Keleti Arthur: Angyali Üdvözlet 
(1916. Grillnél.) 


Ismét egy misztikus. Ellentétben Ba- 
lázs kevert nemzetű sejtelmességével: ez 
a munka elferditett renaissance-al át- 
káprázott plébániás miszticizmuson sar- 
jadzik. Olvasás közben az az érzéscsa- 
lódás szerencsétlenit bennünket, hogy 
kiszolgältatottsägunkban valami  eklé- 
zsiás érzelmű gyámapa simogatja arcun- 
kat fáradhatatlanul, báránykázó es bü- 
nöskéző szavak kiséretében, miközben 
lassan foszladozik rólunk a ruha, bőr és 
tagjainak minden összetartása. Ha Ba- 
lázs göröngyein hahotásan botlanunk 
kellett, most kétségbe kell esnünk a 
nyákos egyformaságba biggyesztve. A 
kritikus bevallja, hogy az ilyesféle irás a 
számbavetteknek annyira antipodusos 
eszközeivel dolgozik, hogy ő oda meg- 
értéssel nem furakodhatik át. Annyi bi- 
zonyos, hogy ez az irásmód a megcsi- 
nálásban olyan következetességgel mes- 
terkedik, hogy művészetnek cimezné az 
ember, ha az nem hangzanék szinte ká- 
romkodásképen. 

Teljes gördülésű sorai sok hasznukat 
látták Füst Milán széles dictiójában és 
amint szükségszerüen következik, fogal- 
miakban sem maradhatott el az erősebb 
iró hatása. (Ennél a rokonság -felvetésnél 
van helye megjegyeznünk, hogy tévedés 
Füstöt és Keletit szabadversben compo- 
nálóknak tekinteni. Alkalmasint nyúltsá- 
gukkal tévesztő soraik teljesen a régi 
egyenletesre-metéltségben himbälödznak 
végig. Legfeljebb a jólismert „blank-verse“ 
szabadságait olvashatjuk rájuk, ámbár 
méy néha rimeltetik is a sorvégeket.) 
Keleti gondolkozása Rodenbachéval, Ril- 
keével, Szép Ernőével közös törzsökből 
fiadzott. 

A könyv kiállitása stilusosan egybe- 
szédű a versekkel. Zöld táblájával, sárga 
éleivel nézheted chlorosisos girbicnek, 
vagy akár csecsebecsés, ,kisded" szent- 


könyvnek, 

György Mátyás 
EEE TITTEN TEN ER 
beküldött 


Szerkesztösegünkhöz 
könyvek : 
Franklin: 
Laczkó Géza: Noémi fia (regény) 
Kaffka Margit: Állomások (regény) 
Athenaeum : 
Pilisi Lajos: A megrohant és fel- 
szabaditott Erdély 
Singer és Wolfner : 
Várnai Zseni: 
(versek) 


Kner: 
Moly Tamás: Három novella (no- 


Gracchusok anyja 


vellák) Byron: Mazeppa. (Ford. 
Kosztolányi Dezső) 
Teran: 
Kosztolányi Dezső: Mak (versek) 
Galántai : 
Honti Tibor: Simon a kereszttel 
(versek) 
A Nap: 


Gömöri Jenő: Katonanóták 
Egyes könyvekre még visszatérünk. 

P ROPA G ATN 


A »MA« törekvése: a nemzetközi életbe belekapcso- 
lódva, korunk eszéhez és érzéseihz szóló uj művészetek kul- 
tiválása és propagálása. 

A »MA« közleményei a legmagasabb szempontból válo- 
gatódnak össze, 


A »MA« minden száma közöl verseket, novellákat, kri- 
tikákat és több oldalnyi reprodukciót a legkiválóbb hazai és 
külföldi müveszektöl. 

A »MA« tulajdonosai irök és képzőművészek s igy la- 
punk támogatói nem egy üzleti haszonra alakult vállalat tőké- 
im guarapitják, hanem közvetlenül segitik művészi programm- 
uk érvényesítéséhez azokat, akiktöl művészi értékeket kapnak, 

Felhivjuk az irodalom és müvészet barátait előfizetésre 
és a támogatás olyan módjára, mely nálunk ugyan szokatlan, 
de a külföldi kulturközpontok művészi életében régóta ismert. 


A pártolás eme formájához vannak egy évi időtartamra 
vonatkozó pártoló tagsági jegyek és vannak állandó érvényűek, 

Egy évre vonatkozó jegy ára 20 korona, állandó érvényű 
jegy ára 200 korona. ) 

A pártoló tagsági jegyek birtokosai a tagsági jegy érvé- 
nyességi idótartama alatt 

külön előfizetési dij nélkül kapják folyóiratunkat, 

egyéb irodalmi kiadványainkért fél árat fizetnek, 

évenként egy művészi értékű műlapot kapnak ajándékul, 

matinéinkra két darab féláru jegy áll rendelkezésükre 

és egyéb művészi vállalkozásainkban is hasonló kedvez- 
ményekben fognak részesedni, 

Akik csak az előfizetési dijat küldik be, (egy évre 8 ko- 
rona, félévre 4 korona) a felsorolt kedvezményekre igényt nem 


tarthatnak. 
A „MA“ kiadóbizottsága 


A megjelenés dátuma 1917. február 15. A lap minden cikkéért a szerzó felel. 


Megjelent! 


címen a „MA“ lirai antologiája 


osmannerne 


RÓZSAHEGYI 
KÁLMÁN 

U költők könyve 


Ara 3-50 fillér 


Kapható minden kónyvkereskedésben és a „AA“ kiadóhivatalában. 


LILLA. Melodrama, irta: Biró Lajos, 


A »MA« kiadásában megjelent 
Singer Henrik 
vilagnézet 
című füzete 

ÁRA 1 KORONA. 


Kapható minden 
könyvkereskedésben. 


OD ODDO 

Modern Szinpad 


Koronaherczeg-utca 6. 


Borszéki 
asvanyviz 


Gyomor- és bélrenyheség- 
nél, hurutos dyspepsiák- 
nál, cukorbetegségnél stb. 


Játszák: Mészáros Giza, Antalffy, Gellért, 

| (A Nemzeti szinház tagja) 
e 

és Somlár stb. KÁVÉCSARNOK. Életkép, nélkülözhetetlen. 
a irta: Szép Ernő. Játszák: Medgyaszay 
mozi- ue Vendrey Ferenc stb. LOTHARIN- y 
a 7a IA. Barok-játék, irta: Emőd Tamás, a 
iskolája zenét: Reinitz Béla. Játszák: Medgyaszay Kapható mindenútt 
Vilma és Bánoczi. Uj Harsányi, Nádas, és i > 
BUDAPEST, Du crear a Kálmán, Vár- Fóelárúsitás : 
: nay Janka, Nagy Margit, Urmóssy Anikó, 3 
TIN., Népszinhåz-utea 22. s2. Homoky Paula, Uray és Varsa stb. lépnek Borszóki Fürdövällalat 
föl. Gábor Andor és Szirmai Albert uj da- Részv.-Tars. 


Ertekezni lehet a 


lait: Kökény Ilona, Lukács Sari, Hollós 
délutáni órákban 


Rózsi, Boross és Sajó adják elő. 


BUDAPEST, V., 
Nádor-utca 6. 


Telefon: József 31-05. Telefon: 36-52. 


sx Kezdete pont 7 órakor. »s 


a a TESZ ENNE 
Krausz J. és Társa kő- és kónuvnuomdáia Budapest, VI., Csengery-utca 86. — Telefonszám: 110-17. 


